Wójny Ruskeje přećiwo Ukrainje dla Pólska tež z atomowej katastrofu liči
Waršawa. Pólska hotuje so w zwisku z wójnu Ruskeje přećiwo Ukrainje na najhórši scenarij: na nuklearnu katastrofu. Prezident Andrzej Duda je konserwatiwnemu dźenikej Gazeta Polska njedawno zdźělił, zo wón ze zamołwitymi w USA intensiwnje jedna. Waršawa so prócuje, přistupić programej USA „Nuclear sharing“, kotremuž hižo pjeć europskich krajow přisłuša: Belgiska, Němska, Nižozemska, Italska a Turkowska. Dźe wo to, mjenowane staty w padźe atomoweje wójny škitać. Praktisce to rěka, zo składuja USA tam atomowe brónje, kotrež móhli ameriske lětadła we wojerskim konflikće přećiwo Ruskej zasadźić, bjeztoho zo dyrbjeli hakle z dalokeje Ameriki sem přilećeć. Na prašenje žurnalista, hač njeje Pólska z atomarnymi brónjemi na swojim teritoriju ruskemu prezidentej Wladimirej Putinej dobra składnosć, kraj nadpadnyć, Duda spřećiwi, zo je Putin při wšěch swojich dotalnych nadpadach stajnje wotpowědnu přičinu namakał.
pol_Latn szl_Latn